הוועדה המיוחדת לדיון בהצעת חוק-יסוד: הממשלה (תיקון - שר נוסף במשרד) (פ/81/25) ובהצעת חוק-יסוד: הממשלה (תיקון – כשירותם של שרים) (פ/91/25), כנסת 25, פרוטוקול מספר 10, 2022-12-22 00:00

שלמה קרעי: שלום, אני פותח את הישיבה

שלמה קרעי:  על סדר-היום – הצעת חוק יסוד: הממשלה (תיקון מס' 14), שר נוסף במשרד וכשירותם של שרים, לקראת ההצבעה לאישור הצעת החוק לקריאה שנייה ושלישית

שלמה קרעי:  לפני הצבעה גור, בבקשה תקריא לנו את הנוסח החדש ולאחר מכן הצבעה

גור בליי: הצעת חוק יסוד: הממשלה (תיקון מס' 14)

גור בליי:  1

גור בליי:  בחוק־יסוד: הממשלה (להלן – חוק היסוד), בסעיף 5(ג), אחרי "שר בלי תיק" יבוא "או שר נוסף במשרד כמפורט בסעיף 24א"

גור בליי:      2

גור בליי:  בסעיף 6 לחוק היסוד – (1) בסעיף קטן (ג)(1) אחרי "לעונש מאסר" יבוא "בפועל" ובמקום "או מיום מתן פסק הדין, לפי המאוחר" יבוא "בפועל";     (2) אחרי סעיף קטן (ה) יבוא: (ו) לעניין סעיף זה – "מאסר בפועל" – לרבות מאסר על-תנאי שהופעל; "עבירה" – כל אחת מהעבירות שעליהן נידון לעונש של מאסר בפועל

גור בליי: "     3

גור בליי: בסעיף 13(ד) לחוק היסוד, אחרי "התפקידים" יבוא "או תחומי הפעילות"

גור בליי:      4

גור בליי:  בסעיף 15 לחוק היסוד, אחרי "ועל תפקידו" יבוא "או על תחומי הפעילות שבאחריותו"

גור בליי:      5

גור בליי:  אחרי סעיף 24 לחוק היסוד יבוא: "שר נוסף במשרד 24א

גור בליי:  במשרד שממונה עליו שר יכול שיתמנה שר נוסף, שיהיה אחראי, בכפוף לשר הממונה על המשרד, לתחומים מסוימים בתחומי הפעילות של המשרד

גור בליי: "     6

גור בליי:  בסעיף 31 לחוק היסוד, אחרי סעיף קטן (ג) יבוא: (ג1) הממשלה רשאית, באישור הכנסת, להחליט כי שר ישמש כשר נוסף במשרד ולקבוע תחומים מסוימים מתוך תחומי הפעילות של המשרד שאותו שר יהיה אחראי להם, בכפוף לשר הממונה על המשרד, בהתאם להוראות סעיף 24א

גור בליי:  (ג2) הממשלה רשאית, במשרד שמכהן בו שר נוסף, להעביר תחומי פעילות בינו ובין השר הממונה

גור בליי: "     7

גור בליי:  בסעיף 43ד(ו) לחוק היסוד, אחרי "על תפקידו" יבוא "או על תחומי הפעילות שבאחריותו"

גור בליי:       8

גור בליי:  תחילה

גור בליי:  תחילתו של חוק יסוד זה ביום קבלתו בכנסת

קריאה: התייעצות סיעתית

שלמה קרעי: חמש דקות

שלמה קרעי:  12:52 הצבעה

שלמה קרעי: אנחנו עוברים להצבעה לאישור הצעת חוק לתיקון חוק יסוד: הממשלה (תיקון – שר נוסף במשרד וכשירותם של שרים), אישור החוק לקריאה שנייה ושלישית

שלמה קרעי:  מי בעד החוק? מי נגד? מי נמנע?     

קריאות: 	בושה וחרפה

גלעד קריב: חוק של שחיתות

קריאות: 	תתביישו

קריאות:  הצבעה     בעד ההצעה – 6 נגד - מיעוט נמנעים – אין ההצעה אושרה

שלמה קרעי: הצעת החוק אושרה לקריאה שנייה ושלישית

גלעד קריב: רביזיה

שלמה קרעי: רביזיה בשעה 13:30 תתכנס

משה טור פז: לא על כך תהיה תפארתכם

שלמה קרעי: חברים, אני מתכבד לחדש את ישיבת הוועדה לדיון ברביזיה שהוגשה על אישור החוק בקריאה שנייה ושלישית

שלמה קרעי:  לפני שאתן לקריב לנמק את הרביזיה אני רוצה לומר, אני שמח שסיימנו חקיקה בצורה רצינית ומעמיקה, שעושה פה סדר

אפרת רייטן: אתה מתכונן לעתירות – אתה אומר את זה לפרוטוקול

שלמה קרעי: אני לא מתרגש מעתירות בכלל

שלמה קרעי:  קריב, תנמק את הרביזיה ואז אסכם

שלמה קרעי:  אחר כך נצא להתייעצות סיעתית ואז הצבעה

שלמה קרעי:  חבר הכנסת קריב, בבקשה

גלעד קריב: אדוני יושב-הראש, אנו מגיעים אל רגעי הסיום של תהליך חקיקה שאפשר לומר הרבה על החיפזון שנפל בו

שלמה קרעי: כמעט כמו יציאת מצרים

גלעד קריב: אבל ראוי יותר לומר עליו, שזה תהליך שעיגן לא בספר החוקים של מדינת ישראל אלא בספר חוקי היסוד של מדינת ישראל, השחתת מידות, הונאה וקיצוניות פוליטית

גלעד קריב:  יש קשר בין הדברים

גלעד קריב:  החוק הזה הוא חוק לקידום השחיתות הציבורית

גלעד קריב:  הוא חוק שמקרין לנבחרי ציבור שגם אם הם ימעלו או בתפקידם או בחובות שמוטלות עליהם כמו על כל אזרח, מכוח דיני מדינת ישראל, יהיו בבית הזה חברי כנסת שיעשו את כל המחטפים הפוליטיים הנדרשים ואת כל המניפולציות החוקתיות הנדרשות על-מנת להכשיר את שובם אל שולחן הממשלה

גלעד קריב:       על חבר הכנסת אריה דרעי, ששמו ראוי להתנוסס על החוק הזה, הכול כבר נאמר אבל החוק הזה הוא לא רק חוק שנועד להכשיר את עבריינותו החוזרת של חבר הכנסת דרעי; זה חוק שמתכתב עם האישומים כנגד ראש הממשלה נתניהו

גלעד קריב:  זה חוק שלמעשה נותן דרור לשחיתות מצידם של פוליטיקאים בעתיד, והעניין הזה קשור כמובן להונאה הגדולה שעומדת מאחורי החוק הזה, מצג שווא כאילו לא מדובר בחקיקה פרסונלית, גם בחלק שעוסק בחבר הכנסת דרעי וגם בחלק שעוסק בחבר הכנסת סמוטריץ, איזשהו מצג שווא ילדותי, לא רציני, מצד הקואליציה המסתמנת, מה המטרות שעומדות מאחורי החוק הזה

גלעד קריב:  במקום לבוא באומץ וביושרה לציבור הישראלי ולנבחרי הציבור בבית הזה ולומר שאתם מכופפים את חוק יסוד: הממשלה על-מנת לעמוד בהבטחות שלכם אנשי הליכוד, לשותפים, הבטחות שדורסות כל נורמה של מינהל תקין, של מינהל הגיוני ולכן של טוהר מידות

גלעד קריב:       לשחיתות ולהונאה מצטרף גם היסוד השלישי של מתןאור ירוק לקיצוניות ולקנאות פוליטית תוך רמיסת סדרי העבודה של הממשלה

גלעד קריב:  אתם יכולים מהבוקר עד מחר לנופף בתיבה כפיפות

גלעד קריב:  כולנו יודעים למה אתם מתכוונים

גלעד קריב:  שר הביטחון הבא מטעם הליכוד יהיה חבר הכנסת גלנט או חבר כנסת אחר – יקבל תפקידו רק אחרי שירכין את ראשו בפני ההסכם השערורייתי שהליכוד והעומד בראשו חתמו עם הציונות הדתית לפירוק אחידות הפיקוד של צה"ל, לזריעת בוקה ומבולקה ביהודה ושומרון והכול על-מנת להאיץ תהליכים של סיפוח והכשרת מאחזים בלתי חוקיים

גלעד קריב:      וכפי שאמרנו לאורך כל הדיון, הסוגיה של שר נוסף שהוא גם שר האוצר, שממנה אלוף מטעמו במטכ"ל, הסוגיה הזו שאתם מכשירים היום תעלה בחיי אדם

גלעד קריב:  זו המשמעות של התיקון המביש והמסוכן

גלעד קריב:  הסיפור יעלה בחיי אדם

גלעד קריב:  תודה

שלמה קרעי: תודה, חבר הכנסת קריב

שלמה קרעי:  לפני שנעבור להצבעה על הרביזיה אני רוצה לסכם את הדיון

שלמה קרעי:  אני מסכים עם מה שאמר חבר הכנסת קריב שזו חקיקה מאוד-מאוד חשובה

שלמה קרעי:  זה כינון של חוק יסוד

שלמה קרעי:  אני שמח מאוד שסיימנו כאן חקיקה בצורה רצינית ומעמיקה, שעושה סדר, היגיון וצדק

שלמה קרעי:  תודה לחבריי מהקואליציה העתידית שהתגייסו למאמץ הלא פשוט מול לעיתים בריונות וחוסר תרבות מצד חלק מחברי האופוזיציה העתידיים

שלמה קרעי:  פריון הידיים שלהם, המנוחה בחדרים במסווה של הנמקות במליאה במקביל, מסווה שהוסר פה בשידור חי, סייע לנו רבות לעמוד בלוח הזמנים המתוכנן

שלמה קרעי:  תודה רבה

שלמה קרעי:  החוק עבר

שלמה קרעי:  אני רוצה להודות לכל חברי הכנסת שהיו פה מהקואליציה והאופוזיציה

שמחה רוטמן: יישר כוח שעלה בידך

שלמה קרעי: תודה רבה – אני רוצה להודות לכל חברי הכנסת שהיו פה מהקואליציה והאופוזיציה שהיו פה ובפרט לחברי הוועדה

שלמה קרעי:  אני רוצה להודות אישית לחברי הוועדה מטעם הליכוד – בועז ביסמוט, חנוך מלביצקי וטלי גוטליב סגניתי האלמותית

שלמה קרעי:  תודה רבה למי שעבד קשה מאוד, למנהל הוועדה איל, לסגנו אלירן, למזכירי הועדה אבירן וחנה ולדוברת הוועדה רונית גל וצוות הדוברות, ליועץ המשפטי לועדה גור בליי וליועצות המשפטיות טליה ג'מאל וניצן רוזנברג, לצוות הפרוטוקולים, לעובדי הכנסת, לסדרנים, לעובדי המשק ולמשמר הכנסת

שלמה קרעי:  תודה למזכירות סיעת הליכוד דניאל ודנית, מנהלת סיעת יהדות התורה טייבי ולכל צוותי סיעות הקואליציה

שלמה קרעי:  תודה מיוחדת ליועצים שלי יקיר כהן, אברהם חסון ואלעד זמיר, נתראה ביום שני במליאת הכנסת לקראת אישור החוק, באופן מיידי ועם הצבעתו ביום שלישי

שלמה קרעי:      אני עובר להצבעה

שלמה קרעי:  מי בעד הרביזיה – ירים את ידו

שלמה קרעי:  מי נגד הרביזיה? אין נמנעים

שלמה קרעי:      הצבעה     בעד הרביזיה – 8 נגד – 9 נמנעים – אין הרביזיה לא נתקבלה

שלמה קרעי: הרביזיה נפלה

שלמה קרעי:  החוק אושר לקריאה שנייה ושלישית

טלי גוטליב: כל הכבוד לשלמה קרעי שעשה את הבלתי אפשרי בוועדה הזאת